Sibbern/Birch/Motzfeldt-ministeriet

Sibbern/Birch/Motzfeldt-ministeriet er en vanlig betegnelse på den norske regjeringa i perioden fra 16. desember 1858 til 17. desember 1861. Det har navnet sitt etter tre av de mest framtredende medlemmene.

Fram til parlamentarismen blei innført i 1884, var det kongen som på egen hånd utnevnte statsrådene. Disse stillingene blei da lite politiske – og mer å regne som avansementsmuligheter for embetsmenn. Det var derfor ingen faste regjeringsskifter slik vi har i dag, men derimot hyppige skifter av departementssjefer. Dette blei forsterka av ordninga med ei statsrådsavdeling i Stockholm. Denne bestod av en statsminister og to statsråder. Disse to skulle skiftes ut årlig, og det blei dermed ofte flyttinger mellom Christiania og Stockholm og mellom departementa.

Ettersom både kongen og statsministeren stort sett var plassert i Stockholm, var det visekongen eller stattholderen som leda statsrådet i Christiania. Etter juni 1857 var imidlertid ingen av disse posisjonene besatt, og det var da eldste statsråd som var regjeringas formann. Denne hadde den uoffisielle tittelen førstestatsråd.

Den foregående regjeringsperioden har betegnelsen Vogt-ministeriet. Dette avsluttes 17. desember 1858, da Frederik Due gikk av som statsminister og blei erstatta av Georg Christian Sibbern. I desember 1861 blei Frederik Stang som den første formelt utnevnt til førstestatsråd, og i og med dette går en over til å benytte det system som fortsatt gjelder, at ei regjering har navn etter førstestatsråden (fra 1873 statsministeren). Sibbern/Birch/Motzfeldt-ministeriet blei dermed avløst av Frederik Stangs ministerium.

Under Sibbern/Birch/Motzfeldt-ministeriet var det ei såkalt interimsregjering (den fjerde i unionsperioden):
 4) under Carl IVs sjukdom 12.–25. august 1861

 Departementsinndeling 

Regjeringsavdelinga i Christiania bestod ved starten av denne perioden av følgende departement:
 Departementet for kirke- og undervisningsvesenet (Kirkedepartementet)
 Departementet for justis- og politivesenet (Justisdepartementet)
 Departementet for det indre (Indredepartementet)
 Departementet for finansene og tollvesenet (Finansdepartementet)
 Departementet for arméen (Armédepartementet)
 Departementet for marinen (Marinedepartementet)
 Departementet for revisjonsvesenet (Revisjonsdepartementet)

18. august 1860 blei det ved kongelig resolusjon bestemt å oppgradere generalpostdireksjonen (som lå under Indredepartementet) til departement. Postdepartementet fikk også ansvar for telegraf- og skyss-saker. 2. oktober 1861 blei det nye departementet slått sammen med Marinedepartementet til Marine- og postdepartementet.

 Medlemmer av ministeriet 

 Visekonger og stattholdere 

Embetene var ikke besatt i perioden.

 Statsministre og statsråder 

I nedstående tabell betyr «Stockholm» statsråd ved statsrådsavdelinga i Stockholm. (+) indikerer at vedkommende leda to departement. «Forrige» betyr at han hadde samme posisjon mot slutten av Vogt-ministeriet. «Neste» betyr at vedkommende fortsatte i samme posisjon i Frederik Stangs ministerium. 

 Navn	 Departement	 Fra	 Til	 Merknad Statsminister i Stockholm   Georg Christian Sibbern statsminister 16.12.1858 30.11.1861 Avskjed denne dato. Tiltrådte først i juni 1859. Christian Zetlitz Bretteville statsminister 16.12.1858 juni 1859 Konstituert i påvente av Sibberns tiltredelse  statsminister 30.11.1861 neste Konstituert Statsråder Hans Christian Petersen Justisdepartementet forrige juli 1859 førstestatsråd Marinedepartementet mai 1859 juli 1860 (+) Revisjonsdepartementet 29. juli 1859 12.12.1861 Avskjed denne dato Hans Riddervold Kirkedepartementet forrige neste  Revisjonsdepartementet 12. desember 1861 17. desember 1861 (+) Christian Zetlitz Bretteville Stockholm forrige juli 1859 Konstituert statsminister (i Stockholm) en periode, se over Indredepartementet juli 1859 august 1861 Stockholm august 1861 neste Også medlem av interimsregjeringa; konstituert statsminister en periode, se over Hans Glad Bloch Armédepartementet forrige 28.09.1860 Avskjed denne dato Otto Vincent Lange Stockholm forrige okt 1859  Finansdepartementet okt 1859 sep 1861 Medlem av interimsregjeringa, men tiltrådte ikke Stockholm sep 1861 neste Erik Røring Møinichen Finansdepartementet forrige okt 1859 Stockholm okt 1859 nov 1860 Postdepartementet nov 1860 okt 1861 Også medlem av interimsregjeringa Finansdepartementet sep 1861 neste Henrik Steffens Hagerup Marinedepartementet forrige 28. mai 1859 Død denne dato August Christian Manthey Indredepartementet forrige juli 1859 Justisdepartementet juli 1859 sep 1860 Stockholm sep 1860 aug 1861 Også medlem av interimsregjeringa  Indredepartementet aug 1861 neste  Marinedepartementet 12.12.1861 17.12.1861 (+) Christian Birch-Reichenwald Revisjonsdepartementet 16.12.1858 29. juli 1859 Stockholm juli 1859 sep 1860 Justisdepartementet sep 1860 12.12.1861 Avskjed denne dato Jacob Worm Skjelderup Marinedepartementet 25.07.1860 18.08.1860 Konstituert Ketil Motzfeldt Marinedepartementet 18.08.1860 nov 1860  Postdepartementet 18.08.1860 nov 1860 (+) Nyoppretta departement Stockholm nov 1860 okt 1861 Også medlem av interimsregjeringa Marinedepartementet okt 1861 12.12.1861 Avskjed denne dato Harald Nicolai Storm Wergeland Armédepartementet 28.09.1860 neste Marinedepartementet nov 1860 okt 1861 (+)

I tillegg var Thomas Konow, Christian Glad og Karelius August Arntzen tilforordna ved interimsregjeringa i Stockholm 12.–25. august 1861. Arntzen tiltrådte imidlertid ikke.

 «Vikarer» under interimsregjeringa 

Følgende var tilforordna som statsråder ved regjeringskontoret i Christiania, mens en del departementssjefer der var medlemmer av interimsregjeringa i Stockholm:

12.–25. august 1861

 Jens Lauritz Arup, statsråd fra 1. august 1861, men tiltrådte aldri
 Christian Ludvig Diriks, statsråd fra 1. august 1861, sjef for Postdepartementet 12.– 25. august
 Jacob Worm Skjelderup, statsråd fra 1. august 1861, men tiltrådte aldri
 Johan Christian Collett, statsråd fra 1. august 1861, sjef for Indredepartementet 12.– 25. august

 Statssekretærer 

Sekretærpostene var heile perioden besatt av følgende:

 Statssekretær i Christiania: 
 Ulrik Frederik Anton de Schouboe, avskjed 31.08.1859
 Jakob Worm Skjelderup, fra 07.10.1859
 Ekspedisjonssekretær i Stockholm: Johan Frederik Monrad 
 Sekretær for den norske regjerings formann: Christian Holst

Skjelderup var en kort periode konstituert som marineminister. Se også over under vikarer i interimsregjeringsperioden.

 Kilder 

 (1) Jan Debes: Det norske statsråd 1814–1949, Cammermeyer, Oslo 1950
 (2) Det norske statsråd 1814–1945, Statsministerens kontor, Oslo 1996

 Se også 

 De svensk-norske interimsregjeringene

Kategori:Norske regjeringer